Menempah bidan

Menempah bidan atau kirim perut ialah upacara adat resam orang Melayu bagi bakal ibu yang mengandung tujuh bulan anak pertamanya. Tujuan asal upacara ini adalah untuk menentukan dan merasmikan bidan yang akan menyambut kelahiran bayi. Asal usul upacara ini diadakan atas sebab takut tiada bidan yang akan membantu pada hari kelahiran bayi dan tidak kelam-kabut.

Upacara ini sudah jarang diamalkan berbanding melenggang perut namun masih diamalkan oleh kerabat diraja Melayu.

Upacara
Istiadat menempah bidan diurus oleh mertua wanita hamil dengan menyediakan alat melenggang perut dan menempah bidan. Persiapan dengan menghias rumah untuk majlis ini baik dilakukan pada hari Khamis malam Jumaat. Adat ini biasanya dilakukan pada 21-29 bulan Hijrah dan pada hari Rabu atau Khamis. Upacara ini dimulakan dengan alunan marhaban serta diikuti bacaan surah Yasin, tahlil dan berzanji. Istiadat ini juga diikuti dengan istiadat melenggang perut dan wanita yang mengandung itu akan direnjis air bunga mawar oleh ahli keluarga.

Lihat juga
 Melenggang perut

Rujukan

Adat resam Melayu
Kebudayaan Melayu
Kehamilan manusia
Perbidanan